ITEL บวก 3% เล็งกำไร Q4 นิวไฮ โต 169% จ่อขาย Data center เข้ากอง REIT ไตรมาส 1/65
ITEL บวก 3% โบรกฯคาดกำไร Q4 นิวไฮ คาดโต 169% พร้อมใกล้ขาย Data center เข้ากอง REIT ไตรมาส 1/65  แนะ “ซื้อ” ราคาเป้า 6.30 บ.
28 ธ.ค. 2564

ผู้สื่อข่าวรายงานว่า วันนี้ 28 ธ.ค.2564 ราคาหุ้น บริษัท อินเตอร์ลิ้งค์ เทเลคอม จำกัด (มหาชน) หรือ ITEL ณ เวลา 10:10 น. อยู่ที่ระดับ 5.00 บาท บวกไป 0.12 บาท หรือขึ้นไป 2.46% โดยราคาขึ้นสูงสุด  5.05 บาท และราคาต่ำสุด 4.94 บาท ด้วยมูลค่าการซื้อขาย 86.71 ล้านบาท

บล.ฟินันเซีย ไซรัส ระบุในบทวิเคราะห์ฯ แนะ “ซื้อ” หุ้น ITEL ราคาเป้าหมาย 6.30 บาท คาดกำไรไตรมาส 4/2564 เพิ่มขึ้น 52% จากไตรมาสก่อน และเพิ่มขึ้น 169% เมื่อเทียบกับงวดเดียวกันของปีก่อน ทำจุดสูงสุดของปีที่ 96 ล้านบาท และทำให้กำไรปกติทั้งปีเพิ่มขึ้น 54% เมื่อเทียบกับงวดเดียวกันของปีก่อน
นอกจากนี้ บริษัทฯ กำลังเจรจากับ Cloud operator รายใหญ่ระดับโลกให้มาใช้ Genesis data center ของบริษัท คาดเห็นความคืบหน้าเร็วๆ นี้ ส่วน Data center แห่งแรกที่มีผู้เช่าเต็มแล้ว เตรียมขายเข้ากอง REIT ในไตรมาส 1/2565 หลังหมดโควิดผลประกอบการเข้าสู่การเติบโตเต็มที่